**Изх. № 11733/10.08.2018 г.**

**УТВЪРЖДАВАМ: /П/**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

 **ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 904/16.07.2018 г., на изпълнителния директор на ИА “Военни клубове и военно-почивно дело” за разглеждане, оценка и класиране на получените в Системата за електронно възлагане на обществени поръчки (СЕВОП) оферти в отговор на писмена покана на основание чл. 82, ал. 4 от ЗОП с изх. № 9333/27.06.2018 г. за участие във вътрешен конкурентен избор на изпълнител по възложена централизирана обществена поръчка с Рамково споразумение № СПОР-4/09.03.2018 г. с предмет: „Доставка на канцеларски материали за органите на изпълнителната власт и техните администрации“, по обособена позиция № 1 „Доставка на канцеларски материали“ за нуждите на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 904/16.07.2018 г., назначената комисия в състав:

**Председател:** Снежана Караиванова – и.д. началник отдел „Обществени поръчки”, дирекция “Управление на собствеността и жилищен фонд”.

**Членове:** **1.** Румяна Христова-Спасова - началник отдел „Правно обслужване“, дирекция „Административно-правно обслужване и човешки ресурси“;

 **2.** Силвия Петрова – главен експерт в отдел “Счетоводство”, дирекция “Финанси”,

в съответствие с изискванията на възложителя, посочени в Покана с изх. № 9333/27.06.2018 г. за участие във вътрешен конкурентен избор на изпълнител се събра да разгледа, оцени и класира постъпилите оферти.

За работата си комисията е съставила и подписала един Протокол № 1 с изх. № 10854/25.07. 2018 г. и Протокол № 2 с изх. № 11660/10.08.2018 година.

**І.** Заседанието за отваряне на подадените оферти беше открито на 16.07.2018 г. от 15:00 часа. Председателят на комисията провери състава присъстващите и след като установи, че присъстват всички членове на комисията откри заседанието.

Комисията започна работата си след като се запозна с участниците подали оферти в Системата за електронно възлагане на обществени поръчки, като до крайния срок за получаване на оферти – 23:59 ч. на 13.07.2018 г., са постъпили 4 (четири) оферти, както следва:

1. Оферта постъпила на 11.07.2018 г. в 17:40:38 ч. от „Роел 98“ ООД;
2. Оферта постъпила на 13.07.2018 г. в 11:43:24 ч. от „Ронос“ ООД;
3. Оферта постъпила на 13.07.2018 г. в 14:51:24 ч. от „Плесио компютърс“ ЕАД;
4. Оферта постъпила на 13.07.2018 г. в 15:59:21 ч. от Кооперация „Панда“ ЕАД.

Председателят и всички членове на комисията попълниха декларации съгласно чл. 103, ал. 2 от ЗОП.

В определения за отваряне на подадените електронни оферти дата и час-15:00 ч. на 16.07.2018 г., в СЕВОП се визуализираха подадените 4 (четири) оферти, всяка от които със статут 100 % попълнена.

След извършване на горните действия, заседанието на комисията беше закрито.

**ІІ.** В изпълнение на чл. 54, ал. 7 от Правилника за прилагане на Закона за обществените поръчки (ППЗОП) комисията пристъпи към разглеждане на постъпилите оферти и извършване на проверка за личното състояние и критериите за подбор, посочени от възложителя по реда на получаване на офертите:

1. **Офертата на „Роел 98“ ООД, постъпила в СЕВОП в 17:40:38 ч. системно време на 11.07.2018 г.:**

Офертата на участника е подписана електронно от Роберт Левиев и съдържа следните документи в раздел „Изисквания“, „Предложение за изпълнение на поръчката. Въпросник.“;

* 1. Техническо предложение със статус „попълнено“
	2. Декларация за отсъствие на обстоятелствата по чл. 54, ал. 1, т.7 от ЗОП със статус „попълнено“ и прикачена електронно подписана декларация по чл. 54, ал. 1, т.7 от ЗОП, подписана съответно от Роберт Левиев -управители на дружеството.

Комисията извърши проверка в Търговския регистър на Агенцията по вписванията и установи, че лицето, спрямо който се прилага предвидените в чл. 54, ал. 1, т.7 от ЗОП основания е именно Роберт Левиев -управител на „Роел 98“ ООД.

Тъй като офертата, подадена от участника „Роел 98“ ООД е подписана с квалифициран електронен подпис от представляващият дружеството - Роберт Левиев и е подадена декларация за отсъствие на обстоятелствата по чл. 54, ал. 1, т.7 от ЗОП от задълженото лице по смисъла на чл.54, ал. 2 от ЗОП, комисията единодушно реши да допусне до разглеждане на Техническото предложение на участника „Роел 98“ ООД.

**2. Офертата на „Ронос“ ООД, постъпила в СЕВОП в 11:43:24 ч. системно време на 13.07.2018 г.:**

Офертата на участника е подписана електронно от Жана Боянова и съдържа следните документи в раздел „Изисквания“, „Предложение за изпълнение на поръчката. Въпросник.“;

1.1. Техническо предложение със статус „попълнено“;

1.2. Декларация за отсъствие на обстоятелствата по чл. 54, ал. 1, т.7 от ЗОП със статус „попълнено“ и прикачени 2 броя електронно подписани декларации по чл. 54, ал. 1, т.7 от ЗОП, подписани съответно от Жана Боянова и Нина Острева - управители на дружеството.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т.7 от ЗОП основания са именно: Жана Боянова и Нина Острева -управители на „Ронос“ ООД.

Тъй като офертата, подадена от участника „Ронос“ ООД е подписана с квалифициран електронен подпис от един от представляващите дружеството- Жана Боянова и са подадени декларации за отсъствие на обстоятелствата по чл. 54, ал. 1, т.7 от ЗОП от задължените лица по смисъла на чл.54, ал. 2 от ЗОП, комисията единодушно реши да допусне до разглеждане на Техническото предложение на участника „Ронос“ ООД.

**3. Офертата на „Плесио компютърс“ ЕАД, постъпила в СЕВОП в 14:51:24 ч. системно време на 13.07.2018 г.:**

Офертата на участника е подписана електронно от Йоанис Сарулидис и съдържа следните документи в раздел „Изисквания“, „Предложение за изпълнение на поръчката. Въпросник.“;

1.1. Техническо предложение със статус „попълнено“

1.2. Декларации за отсъствие на обстоятелствата по чл. 54, ал. 1, т.7 от ЗОП **не са подадени и електронно подписани от представляващите лица (съгласно изискванието на т. 9 от общите условия за работа със Системата за електронно възлагане на обществени поръчки утвърдени от министъра на финансите със Заповед № ЗМФ-1227/13.12.2016 г.).**

С вх. № 8288/13.07.2018 г. в 15:54 часа, в деловодството е постъпил плик от „Плесио компютърс“ ЕАД с наименование „Документи към офертата за участие в открита ЕЛЕКТРОННА процедура за възлагане на обществена поръчка с предмет: „Доставка на канцеларски материали за органи на изпълнителната власт и техните администрации“. Горепосоченото дружество е представило декларация по чл. 54, ал. 1, т.7 от ЗОП подписана от: Йоанис Сарулидис – член на съвета на директорите, Георгиос Герардос – Председател на съвета на директорите, Константинос Герардос – изпълнителен директор и Николай Тотов - член на съвета на директорите.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т.7 от ЗОП основания са именно: Йоанис Сарулидис – член на съвета на директорите, Георгиос Герардос –Председател на съвета на директорите, Константинос Герардос – изпълнителен директор и Николай Тотов - член на съвета на директорите.

Предвид, че представените декларации не са подписани електронно, а подадени на хартиен носител чрез деловодната система на ИА „Военни клубове и военно-почивно дело“, комисията счита, че не е спазено изискването на чл. 49, ал. 2 от ППЗОП, заявленията за участие, офертите и проектите, изпратени по електронен път да се изготвят съгласно изискванията на Закона за електронния документ и електронния подпис.

Предвид изложеното, на основание чл. 63, ал.1, във връзка с чл. 54, ал. 8 от ППЗОП, комисията изпрати Протокол с изх. № 10854/25.07.2018 г. чрез секция „Съобщения“ на СЕВОП на Участника, който в рока по чл. 54, ал. 9 от ППЗОП може да отстрани установената липса, непълнота или несъответствие с изискванията към личното състояние посочени в поканата за участие във вътрешния конкурентен избор по чл. 82, ал. 4 от ЗОП.

**4. Офертата на Кооперация „Панда“, постъпила в СЕВОП в 15:59:21 ч. системно време на 13.07.2018 г.:**

Офертата на участника е подписана електронно от Елка Каменова-Цанкова и съдържа следните документи в раздел „Изисквания“, „Предложение за изпълнение на поръчката. Въпросник.“;

1.1. Техническо предложение със статус „попълнено“

1.2. Декларация за отсъствие на обстоятелствата по чл. 54, ал. 1, т.7 от ЗОП със статус „попълнено“ и прикачени 2 броя електронно подписани декларации по чл. 54, ал. 1, т.7 от ЗОП, подписани съответно от Елка Каменова-Цанкова – Председател и член на Управителния съвет на Кооперация „Панда“;

Алекси Попов-Търговски директор и член на Управителния съвет на Кооперация „Панда“; Румен Петров-директор и член на Управителния съвет на Кооперация „Панда“; Силвия Пепелджийска - директор и член на Управителния съвет на Кооперация „Панда“; Тодор Рогачев- директор и член на Управителния съвет на Кооперация „Панда“; Константин Попов - директор и член на Управителния съвет на Кооперация „Панда“ и Георги Райчев - директор и член на Управителния съвет на Кооперация „Панда“.

 На основание чл. 54, ал. 8 от ППЗОП, комисията състави Протокол № 1 с изх. №10854/25.07.2018 г. и публикува същия в профила на купувача на ИА „Военни клубове и военно-почивно дело“ в същия ден, в който бе изпратен до всички участници в процедурата чрез СЕВОП, а именно 25.07.2018 година.

**ІІІ.** На 02.08.2018 г. от 15:00 часа, се състоя закрито заседание на комисия определена със Заповед № 904/16.07.2018 г. на изпълнителния директор на Изпълнителна агенция „Военни клубове и военно-почивно дело” за електронно разглеждане, оценка и класиране на постъпилите оферти в обществена поръчка с предмет: „Доставка на канцеларски материали за органите на изпълнителната власт и техните администрации“, по обособена позиция № 1 „Доставка на канцеларски материали“ за нуждите на ИА „Военни клубове и военно-почивно дело“.

Председателят на комисията провери състава на присъстващите и след като установи, че присъстват всички членове на комисията откри заседанието.

На основание чл. 54, ал. 12 от Правилника за прилагане на закона за обществените поръчки (ППЗОП), комисията пристъпи към разглеждане на допълнително представените документи, относно съответствието на участниците с изискванията към личното състояние и критериите за подбор във вътрешен конкурентен подбор на изпълнител по възложена централизирана обществена поръчка с Рамково споразумение № СПОР-4/09.03.2018 г. с предмет: „Доставка на канцеларски материали за органите на изпълнителната власт и техните администрации“, по обособена позиция № 1 „Доставка на канцеларски материали“ за нуждите на ИА „Военни клубове и военно-почивно дело“, както и за разглеждане и оценка на офертите.

**IV.** Констатирано бе, че в определения срок не са постъпили допълнително информация и документи в Системата за електронно възлагане на обществени поръчки (СЕВОП). Предвид констатациите на комисията в Протокол с изх. № 10854/24.07.2018 г. и предвид, че участникът „Плесио компютърс“ ЕАД в срока по чл. 54, ал. 9 от ППЗОП не е отстранил установените липса, непълнота или несъответствие с изискванията към личното състояние посочени в поканата за участие във вътрешния конкурентен избор по чл. 82, ал. 4 от ЗОП. На основание чл. 54, ал. 1 от ЗОП, комисията предлага участникът да бъде отстранен от процедурата.

**V.** При спазване на чл. 56 от ППЗОП, комисията реши да допусне до разглеждане и оценка на Техническите предложения офертите на трима от участниците във вътрешния конкурентен избор, както следва:

1.Оферта постъпила на 11.07.2018 г. в 17:40:38 ч. от „Роел 98“ ООД;

2.Оферта постъпила на 13.07.2018 г. в 11:43:24 ч. от „Ронос“ ООД;

3.Оферта постъпила на 13.07.2018 г. в 15:59:21 ч. от Кооперация „Панда“ ЕАД.

**VI.** Комисията пристъпи към разглеждане и оценка на Техническите предложения на участниците в СЕВОП и установи следното:

1.Техническото предложение на „Роел 98“ ООД е със статут „попълнено“ и същото е със съдържание, съгласно образеца на възложителя.

Комисията констатира, че техническото предложение, подписано електронно от участника като част от подадената от него оферта в СЕВОП, съдържа необходимите реквизити по чл. 39, ал.3, т. 1 от ППЗОП в съответствия на изискванията на възложителя.

2. Техническото предложение на „Ронос“ ООД е със статут „попълнено“ и същото е със съдържание, съгласно образеца на възложителя.

Комисията констатира, че техническото предложение, подписано електронно от участника като част от подадената от него оферта в СЕВОП, съдържа необходимите реквизити по чл. 39, ал.3, т. 1 от ППЗОП в съответствия на изискванията на възложителя.

3.Техническото предложение на Кооперация „Панда“ ЕАД е със статут „попълнено“ и същото е със съдържание, съгласно образеца на възложителя.

Комисията констатира, че техническото предложение, подписано електронно от участника като част от подадената от него оферта в СЕВОП, съдържа необходимите реквизити по чл. 39, ал.3, т. 1 от ППЗОП в съответствия на изискванията на възложителя.

**VII.** В съответствие с чл. 56 и чл. 57 от ППЗОП, след извършване на горепосочените действия, комисията реши да допусне до отваряне на Ценовите предложения в СЕВОП офертите на следните участници в мини - процедурата:

1.Оферта постъпила на 11.07.2018 г. в 17:40:38 ч. от „Роел 98“ ООД;

2.Оферта постъпила на 13.07.2018 г. в 11:43:24 ч. от „Ронос“ ООД;

3.Оферта постъпила на 13.07.2018 г. в 15:59:21 ч. от Кооперация „Панда“ ЕАД.

**VIII.**На основание чл. 57, ал. 3 от ППЗОП, комисията реши отварянето на Ценовите предложения на допуснатите участници да се извърши публично при условията на чл. 57, ал. 3 и чл.54, ал. 2 от ППЗОП на 07.08.2018 г. от 15:00 часа в сградата на ИА „Военни клубове и военно-почивно дело“, което беше обявено на 02.08.2018 г .- съгласно чл. 57, ал. 3 от ППЗОП с публикуване на съобщение-изх. №11311/02.08.2018 г. в профила на ИА „ВКВПД“, подписано от председателя и всички членове на комисията.

**IX.** На 07.08.2018 г. от 15:00 часа в стая № 41 в сградата на Централния военен клуб, се състоя публично заседение на комисията за отваряне на Ценовите предложения на допуснатите участници.

На заседанието на комисията не присъстваха външни лица.

След като установи, че всички членове на комисията са налице, председателя на комисията откри заседанието. Комисията установи, че ценовите предложения на всички допуснати участници са станали видими в СЕВОП и на основание чл. 57, ал. 3 във връзка с чл. 63, ал. 1 от ЗОП комисията пристъпи към оповестяване на Ценовите предложения на тримата допуснати участници в мини-процедурата в СЕВОП, видими от 15:00 чл. На 07.08.2018 г., както следва:

1. Ценовото предложение на „Роел 98“ ООД за доставка на канцеларски материали за органи на изпълнителната власт и техните администрации по обособена позиция № 1 „Доставка на канцеларски материали“: обща цена в размер на 34  984,65 (тридесет и четири хиляди деветстотин осемдесет и четири и 0,65) лева без ДДС.
2. Ценовото предложение на „Ронос“ ООД за доставка на канцеларски материали за органи на изпълнителната власт и техните администрации по обособена позиция № 1 „Доставка на канцеларски материали“: обща цена в размер на 37 104,60 (тридесет и седем хиляди сто и четери и 0,60) лева без ДДС.
3. Ценовото предложение на Кооперация „Панда“ ЕАД за доставка на канцеларски материали за органи на изпълнителната власт и техните администрации по обособена позиция № 1 „Доставка на канцеларски материали“: обща цена в размер на 38 949,50 (тридесет и осем хиляди деветстотин четиридесет и девет и 0,50) лева без ДДС.

Комисията извърши проверка и установи, че предложените цени не надвишават съответните предложени от участниците цени в ценовите им предложения по Рамково споразумение № СПОР-4/09.03.2018 г., сключено с Централния орган за покупки.

Комисията извърши проверка и установи, че никое от ценовите предложения не е с повече от 20 на сто по-благоприятно от средната стойност на предложенията на останалите участници по същия показател за оценка.

**X.** В резултат от извършените по-горе действия, комисията класира участниците съобразно критерия за възлагане „най-ниска цена“, както следва:

**1 място: „Роел 98“ ООД** с предложена обща цена в размер на 34 984,65 (тридесет и четири хиляди деветстотин осемдесет и четири и 0,65) лева без ДДС.

**2 място: „Ронос“ ООД** с предложена обща цена в размер на 37 104,60 (тридесет и седем хиляди сто и четири и 0,60) лева без ДДС.

**3 място: Кооперация „Панда“ ЕАД** с предложена обща цена в размер на 38 949,50 (тридесет и осем хиляди деветстотин четиридесет и девет и 0,50) лева без ДДС.

С това комисията закри заседанието, като в резултат от работата си на основание чл. 82, ал. 4, т. 4, чл. 103, ал. 3 от ЗОП и чл. 51, ал. 5 от ППЗОП състави и подписа Протокол № 2 с изх.№11660/10.08.2018г.

**XI**. Комисията предлага на възложителя да сключи договор с класирания на първо място участник „Роел 98“ ООД.

Настоящият доклад, се изготви и подписа на основание чл. 60, ал. 1 от ППЗОП, във връзка с чл. 103, ал. 3 от ЗОП и заедно с цялата документация се предава на възложителя.

 **Председател:** Снежана Караиванова: ......../П/...................

 **Членове:**

 **1.** Румяна Христова-Спасова: ....../П/...................................

 **2.** Силвия Петрова: ........../П/........................................